stanford-oval/wikipedia huggingface dataset:
Ola Kettunen

Ola Kettunen 1950-luvun alussa.
Olavi Leo Aleksander Kettunen (27. heinäkuuta 1928 Pitkäranta, Impilahti – 23. marraskuuta 2015 Danville, Kalifornia, Yhdysvallat), tunnettu nimillä Ola Kettunen ja Olof Kettunen, oli suomalainen huonekalu- ja sisustussuunnittelija. Hän aloitti uransa Suomessa Merivaara-yhtiölle suunnittelemillaan tuoleilla ja muutti 1950-luvun puolivälissä Kanadaan sikäläisen kalustetehtaan kutsusta. Pisimpään hän työskenteli yhdysvaltalaisen investointipankki Irving Trustin (myöhemmin Bank of New York) sisustussuunnittelijana.
Laatokan Karjalassa syntynyt Ola Kettunen tuli jatkosodan aikana perheensä mukana evakkona Hyvinkäälle, jossa hänen isänsä toimi puuseppänä. Poika kävi ensin maalariammattikoulun ja jatkoi sitten opintojaan Helsingin Taideteollisuuskeskuskoulussa. Hän valmistui vuonna 1953 koristemaalauksen osastolta.
Uransa alussa Kettunen tuli tunnetuksi Merivaaralle suunnittelemistaan tuoleista Ulla ja Kulho, joiden muotokieli perustuu ellipsinmuotoisiin, kaarelle taivutettuihin istuinosiin ja selkänojiin. Niiden ansiosta hän pääsi suunnittelijaksi Montrealissa sijainneelle huonekalutehtaalle, mutta siirtyi pian Irving Trust -pankin sisustussuunnittelijaksi New Yorkiin. Hän sai  kanadalaisen National Industrial Design Councilin kunniakirjan.
Jäätyään eläkkeelle pankin palveluksesta Ola Kettunen hoiti ostamaansa hevostilaa New Yorkin lähellä, kunnes muutti viettämään viimeisiä vuosiaan Ari-poikansa lähelle Kaliforniaan. Ola Kettunen on haudattu sukuhautaan Helsingin Hietaniemen hautausmaalle.
Nuo mainiot miehet soivine koneineen

| Nuo mainiot miehet soivine koneineen Dave Lindholm & Jarmo Saitajoki |
| --- | --- | --- |

Studioalbumin tiedot
 Äänitetty : 23.–25. tammikuuta 2007
 Julkaistu: 2007
 Formaatti: CD
 Tyylilaji: jazz, rock
 Levy-yhtiö: Bluelight
Dave Lindholmin muut julkaisut
| Dave Lindholm in English 2006 | Nuo mainiot miehet soivine koneineen 2007 | Lahti 2009 |
Nuo mainiot miehet soivine koneineen on Dave Lindholmin ja Jarmo Saitajoen albumi, jolla on Dave Lindholmin vanhoja kappaleita uudelleen sovitettuina. Jarmo Saitajoki säestää kaikkia kappaleita posetiivilla. Albumi julkaistiin vuonna 2007.
Kaikki sanoitukset ja sävellykset ovat Dave Lindholmin tekemiä. Kappaleet 1.–4. on sovittanut Orgelbau Raffin ja muut kappaleet Tomi Väisänen. Nauhoitukset tehtiin Rovaniemen teatterin studiossa tammikuussa 2007. Äänittäjänä ja miksaajana toimi Kari Mehtälä.
Kappaleet

Tätä iloista siltaa – 3.42
Minun nimi on Nimessun – 1.47
Sirkus – 1.01
Puhelinlasku on mun – 3.01
Rock-kukko – 2.13
Sitähän se kaikki on – 3.03
Annan kitaran laulaa vaan – 2.30
Sataa & 22 – 2.25
Puhtaat laivat – 1.17
Jazzikansa tulee – 1.47
Voi kun riittäis pieni taivas – 1.54
Menneisyys – 3.49
Arvostelut

Rumba: ristiriitainen
Soundi:
Aiheesta muualla

Nuo mainiot miehet soivine koneineen discogs.com -sivustolla
Nokia 5.3

| Nokia 5> 3 |
| --- | --- |

Valmistaja:  HMD Global
Julkaistu:  19. maaliskuuta 2020
Seuraaja:  Nokia 5.4
Käyttöverkot:  2G, 3G, 4G
Mitat:  164,3 × 76,6 × 8,5 mm
Paino:  185 g
Näyttö:  IPS LCD, 6,55"
Näytön kuvatarkkuus:  720 × 1 600 px
Suoritin:  Qualcomm SM6125 Snapdragon 665 -kahdeksanydin­prosessori
Grafiikkapiiri:  Adreno 610
Muisti:  64 tai 128 Gt
Keskusmuisti:  3, 4 tai 6 Gt
Takakamera:  13 Mpx pääkamera + 5 Mpx laajakulmakamera + 2 Mpx makrokamera + 2 Mpx syvyyskamera
Etukamera:  8 Mpx
Radio:  FM-radio
Käyttöjärjestelmä:  Android 10
Akku:  4 000 mAh
Liitännät:  USB-C 2.0
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia 5.3 on HMD Globalin 19. maaliskuuta 2020 esittelemä ja julkaisema älypuhelin, jossa on Android 10 -käyttöjärjestelmä.
Puhelimessa on 6,55 tuuman näyttö ja kahdeksanydinprosessrori. Siinä on tallennustilaa 64 tai 128 gigatavua ja keskusmuistia kolme, neljä tai kuusi gigatavua. Tallenustila on laajennettavissa enintään 512 gigatavun microSD-kortilla. Laitteessa on neljä takakameraa. Pääkameran tarkkuus on 13, laajakulmakameran viisi ja makro- ja syvyyskameran tarkkuus kaksi megapikseliä. Puhelimen etukameran tarkkuus on kahdeksan megapikseliä. Lisäksi puhelimessa on sormenjälkitunnistin ja 4 000 milliampeeritunnin akku, joka tukee 10 watin latausta.
Niki Koskinen

| Niki Koskinen> Henkilötiedot |
| --- | --- |
Syntynyt: 2. lokakuuta 1997 (ikä 27) Iitti, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  89 kg
Seura
Seura:  Vimmerby HC
Sarja:  Hockeyettan
Pelaajaura
Pääsarjaura:  2017–
Aik. seurat:  KooKoo (SML) IPK (Mestis)
Niki Koskinen (s. 2. lokakuuta 1997 Iitti) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Vimmerby HC:ssä. Hän on pelipaikaltaan keskushyökkääjä, mutta Koskinen osaa pelata myös laidassa.
Ura > Maajoukkueura

Koskinen on pelannut yhden poikien maaottelun.
Muuta

Koskisen isoveljet Niko ja Jesse pelasivat kaudella 2020–2021 hyökkääjinä III-divisioonajoukkue Iitti Hockeyssa.
Ola John

Ola John
Ola John (s. 19. toukokuuta 1992 Zwedru, Liberia) on liberialaissyntyinen alankomaalainen jalkapalloilija, pelipaikaltaan hyökkääjä. Aiemmin hän edusti alankomaalaista Twenteä, jonka edustusjoukkueeseen hänet nostettiin seuran juniorijoukkueesta vuonna 2010.
John on pelannut Alankomaiden alle 19-vuotiaiden maajoukkueessa. Alankomaiden A-maajoukkueeseen hänet kutsuttiin ensimmäisen kerran helmikuussa 2012 vierasotteluun Englantia vastaan, mutta hän ei päässyt kentälle.
Myös Johnin isoveljet Collins (s. 1985) ja Paddy (s. 1990) ovat ammattilaisjalkapalloilijoita.
Ollinkivi

Ollinkivi on Ruoveden Siikanevalla sijaitseva siirtolohkare. Vuonna 1924 rauhoitettu kivi on ensimmäinen vuoden 1923 luonnonsuojelulain nojalla rauhoitettu kohde.
Orivedeltä Ruovedelle vievä maantie kulki aikoinaan Ollinkiven sivuitse. Tätä tien osuutta kutsuttiin Pahaksi virstaksi sillä tiellä oli siinä kohdalla neljäkymmentä ylämäkeä ja alamäkeä kolmen venäjänvirstan matkalla. Zacharias Topeliuksen Talvi-iltain tarinoihin kuuluvan kertomuksen Toholampi mukaan mäen rinteellä oleva kivi vyöryy tielläkulkijan päälle jos kulkija on maanpetturi.
»Tämän Pahan virstan pohjoispäässä on luonnon asettamana merkkinä noin torpanmökin suuruinen vyörykivimöhkäle. Muinaisajan valtavien jäävirtojen melkein pyöreäksi tahkomana se on tielle päin viettävän vuoren keskirinteessä ja näennäisesti niin irrallaan, että matkustaja mielellään rientää ohi peläten rattaittensa jyrinän ehkä saattavan hänen turmiokseen kiven vierähtämään pois tuhatvuotisesta lepopaikastaan. Turha pelko! Tuon jättiläisten leikkikerän sitoo taikavoima kaltevaan alustaan; nuoret titaanit ovat turhaan koettaneet häiritä sen lepoa, heidän kankensa ovat voimattomina hirviön vieressä. Kivimöhkäleen sanotaan odottavan aikaansa. Kerran -- suokoon Jumala sen päivän viipyvän tuhansia vuosia -- on maansakavaltaja matkustava ylpeästi siitä ohitse. Silloin vuori on vapiseva, silloin harmaakivimöhkäle on irtautuva ja raskaana kuin omatunto syöksyvä musertamaan kavaltajan.»
Nattesferd

| Nattesferd Kvelertak |
| --- | --- | --- |

Studioalbumin tiedot
 Äänitetty : Amper Tone Studio Oslo, Norja
 Julkaistu: 13. toukokuuta 2016
 Formaatti: CD, 2LP
 Tuottaja(t): Nick Terry
 Tyylilaji: heavy metal, black metal, rock and roll
 Kesto: 47.06
 Levy-yhtiö: Roadrunner
Listasijoitukset
  2.  9.
Kvelertakin muut julkaisut
| Meir 2013 | Nattesferd 2016 | Splid 2020 |
Singlet albumilta Nattesferd
 ”1985” Julkaistu: 8. maaliskuuta 2016
Nattesferd on norjalaisen metalliyhtye Kvelertakin kolmas studioalbumi. Se julkaistiin 13. toukokuuta 2016 levymerkillä Roadrunner Records. Nattesferd on edeltäjiinsä nähden tyyliltään melodisempaa, perinteisempää hard rockia.
Albumilta julkaistiin singlenä kappale ”1985”. Nattesferd debytoi Suomen virallisen listan sijalla 9. Kappaleista ”Svartmasse” ja ”Nattesferd” julkaistiin musiikkivideot.
Vastaanotto

Albumi sai positiivisen vastaanoton. Albumiarvosteluiden keskiarvoja mittaavan Metacriticin arvosana albumille on 83/100, mikä perustuu kuuteen ammattilaisarvioon. Kaaoszinen Tom Frankton arvioi yhtyeen onnistuneen säilyttämään kunnianhimonsa ja albumin olevan pelkistetympi ja harkitumpi kuin edeltäjänsä. Soundin Salla Harjula antoi albumille hyvän arvosanan, vaikka sanoikin kaivanneensa hyökkäävämpiä kappaleita.
Kappaleet

Dendrofil for Yggdrasil – 5.40
1985 – 5.33
Nattesferd – 5.03
Svartmesse – 3.34
Bronsegud – 2.57
Ondskapens galakse – 5.33
Berserkr – 4.54
Heksebrann – 9.05
Nekrodamus – 4.47
Kokoonpano

Erlend Hjelvik – laulu
Vidar Landa – kitara
Bjarte Lund Rolland – kitara
Maciek Ofstad – kitara
Marvin Nygaard – basso
Kjetil Gjermundrød – rummut
Arvostelut

Allmusic:
The A.V. Club: B+
Consequence of Sound: B
Kaaoszine: 9–/10
Pitchfork Media: 8.0/10
Soundi:
My Little Pony: Equestria Girls

My Little Pony: Equestria Girls on yhdysvaltalainen leluyritys Hasbron nukkesarja.
Lelut

Equestria Girls (2013)
Rainbow Rocks (2014)
Friendship Games (2015)
Equestria Girls Minis (2015)
Legend of Everfree (2016)
Beautiful (2019)
Media > Animaatiot

My Little Pony: Equestria Girls (2013)
My Little Pony: Equestria Girls – Rainbow Rocks (julkaistu 14.11.2014)
Lyhytanimaatiosarja
My Little Pony: Equestria Girls – Ystävyyskisat (julkaistu englanniksi 26.09.2015 ja suomeksi 13.12.2015)
Lyhytanimaatiosarja
My Little Pony: Equestria Girls – Ikimetsän legenda (2016)
My Little Pony: Equestria Girls – Tales of Canterlot High -minisarja (2017)
vuoden 2017 musiikkivideot
Better Together -nettilyhytanimaatiosarja (2017-2018)
Choose Your Own Ending -nettilyhytanimaatiosarja (2018)
My Little Pony: Equestria Girls – Todennäköisin unohdettu -spesiaali (2018)
My Little Pony: Equestria Girls – Ystävyyden vuoristorata -spesiaali (2018)
Canterlot -lyhytanimaatiosarja
Media > Kotivideojulkaisut

Equestria Girls - yksittäisjulkaisut
My Little Pony: Equestria Girls (DVD/Blu-Ray, 2014)
Equestria Girls: Rainbow Rocks (DVD, 2015)
Equestria Girls: Friendship Games (DVD, 2016)
Equestria Girls: Legend of Everfree (DVD, 2018)
Equestria Girls - monilevyjulkaisut
Equestria Girls: Rainbow Rocks & Friendship Games (2 DVD, 2016)
Equestria Girls: Rainbow Rocks, Friendship Games & Legend of Everfree (3 DVD, 2018)
Aiheesta muualla

Equestria Girls[vanhentunut linkki] Hasbron sivuilla
Oho! sano Eemeli

| Oho! sano Eemeli Eemeli |
| --- | --- | --- |

Kokoelmalevyn tiedot
 Julkaistu: 2002
 Formaatti: CD
 Tyylilaji: huumorimusiikki
 Kesto: 48.16
 Levy-yhtiö: Warner Music
Eemelin muut julkaisut
| Eemeli 1981 | Oho! sano Eemeli 2002 | Tangolla päähän – Kootut levytykset 1970–1972 2010 |
20 suosikkia – Oho! sano Eemeli on vuonna 2002 julkaistu Eemelin kokoelmalevy.
Kappaleet

Oho! sano Eemeli – 2.55
Taas Rovaniemen markkinoilla – 3.09
Humppafoksi – 2.35
Sahara – 2.04
Savonmuan Hilima – 1.53
Isoisän rock – 1.48
Tanssit Tippavaarassa – 2.11
Tukkijätkän twist – 2.42
Syntymäpäivät Tippavaarassa – 2.28
Tippajärven ves – 2.39
Susijahti – 2.19
Humppa humppa humppa tättärää – 2.45
Palokuntajuhlat – 2.28
Eemeli ja torvi – 2.11
Eemelin heilat – 2.40
Hattelmalan harjanteella – 2.22
Säkkijärven polkka – 2.25
Tää on maallista vain – 1.58
Väärin ymmärretty – 2.36
Ei herroille saa olla kiittämätön – 2.07
Olli Järvinen (täsmennyssivu)

Olli Järvinen voi viitata ainakin seuraaviin henkilöihin:
Olli Järvinen, eläintieteen professori
Olli Järvinen, Etelä-Suomen Sanomien päätoimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olli Järvinen”, voi hakea sivunnimihaulla, laajalla sivunnimihaulla tai tekstihaulla.
Nukuoron kieli

| Nukuoro |
| --- | --- |
Muu nimi:  nukoro, nuguor
Tiedot
Alue:   Mikronesia
Puhujia:  860 (2010)
Sija:  ei sadan suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet samoalaiset kielet
Kielikoodit
ISO 639-3:  nkr
ISO 639-3:  nkr
 Ohje 
Nukuoro on austronesialainen kieli, jota puhutaan Mikronesian liittovaltiossa. Vuonna 2010 kielen puhujamääräksi arvioitiin 860. Suurin osa puhujista asuu Mikronesiassa, mutta myös Yhdysvalloissa on pieni nukuoron puhujien yhteisö. Nukuoro on läheisintä sukua kapingaramangin kielelle, jonka kanssa 55% sanastosta on yhteistä. Etenkin iäkkäämpi väestö puhuu myös pohnpein kieltä.
Kieltä kirjoitetaan latinalaisin aakkosin. Uusi testamentti käännettiin nukuoroksi vuonna 1986.
Fonologia > Konsonantit

|  |  | Labiaali | Alveolaari | Velaari | Glottaali |
| --- | --- | --- | --- | --- | --- |
| Nasaali | Nasaali | m | n | ŋ |  |
| Klusiili | Norm. | pː | tː | kː |  |
| Klusiili | Asp. | pʰ | tʰ | kʰ |  |
| Klusiili | Soinn. | b | d | g |  |
| Frikatiivi | Frikatiivi |  | s ~ ɕ | h ~ x | h ~ x |
| Tremulantti | Tremulantti |  | ɾ |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a ~ æ |  |
Lähde:
Power Rangers (vuoden 2017 elokuva)

| Power Rangers |
| --- | --- |

Ohjaaja:  Dean Israelite
Käsikirjoittaja:  John Gatins
Tarina:   Matt Sazama  Burk Sharpless  Michele Mulroney  Kieran Mulroney 
Perustuu:  Haim Sabanin sarjaan Power Rangers ja Toei Companyn sarjaan Super Sentai
Tuottaja:   Haim Saban  Brian Casentini  Wyck Godfrey  Marty Bowen 
Säveltäjä:  Brian Tyler
Kuvaaja:  Matthew J. Lloyd
Leikkaaja:   Martin Bernfeld  Dody Dorn 
Pääosat:   Dacre Montgomery  Naomi Scott  RJ Cyler  Becky G  Ludi Lin  Bill Hader  Bryan Cranston  Elizabeth Banks 
Valmistustiedot
Valmistusmaa:  Yhdysvallat
Tuotantoyhtiö:   Toei Company  Saban Brands  Temple Hill Productions 
Levittäjä:  Lionsgate Films
Ensi-ilta:   2017-03-2424. maaliskuuta 2017 (Yhdysvallat)  2017-04-077. huhtikuuta 2017 (Suomi)  
Kesto:  124 min
Alkuperäiskieli:  englanti
Budjetti:  120 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Power Rangers (mainostettu nimellä Saban’s Power Rangers) on vuonna 2017 ensi-iltansa saanut yhdysvaltalainen supersankarielokuva, jonka ohjasi Dean Israelite ja käsikirjoitti  John Gatins. Elokuva perustuu samannimiseen tuoteryhmään ja sen pääosissa ovat Dacre Montgomery, Naomi Scott, RJ Cyler, Becky G, Ludi Lin, Bill Hader, Bryan Cranston ja Elizabeth Banks.
Elokuva toimii uudelleenkäynnistyksenä alkuperäisille televisiosarjoille ja elokuville. Se on myös ensimmäinen 21. vuosisadalla tehty Power Rangers -elokuva. Elokuva sai ensi-iltansa Yhdysvalloissa 24. maaliskuuta 2017 ja Suomessa 7. huhtikuuta 2017.
Juoni

Kenotsooisella maailmankaudella kuusi Power Rangeria, planeettojen välistä soturia, suojelevat Maan elämää ja zeokristallia. Vihreä Ranger, Rita Repulsa, kuitenkin pettää muut ja aikoo hallita koko maailmankaikkeutta. Punainen Ranger, Zordon, jää henkiin ja piilottaa viisi voimakolikkoa. Zordonin robottiassistentti, Alpha 5, aloittaa meteorisateen, joka tappaa Zordonin ja dinosaurukset sekä lähettää Ritan meren pohjaan.
21. vuosisadan Angel Grovessa paikallisen high schoolin jalkapallotähti Jason Scott erotetaan joukkueesta epäonnistuneen pilan takia ja joutuu poliisin valvomaan kotiarestiin. Hän tapaa jälki-istuntotunneilla Billy Cranstonin ja Kimberly Hartin. Jasonin puolustettua Billya kiusaajilta, Billy tarjoutuu deaktivoimaan tämän nilkkapannan, jotta he voisivat tutkia vanhaa kultakaivosta. Kimberly sekä kaksi muuta opiskelijaa, Trini ja Zack Taylor, ovat myös lähistöllä ja viisikko löytää voimakolikot. Paetessaan paikalta Jasonin autolla, he törmäävät junaan. Aamulla he heräävät omista huoneistaan ja huomaavat olevansa yliluonnollisen vahvoja. Ryhmä kalastajia löytää Ritan ruumiin. Rita herää ja alkaa kerätä suuria määriä kultaa elvyttääkseen palvelijansa Goldarin.
Nuoret palaavat kaivokselle ja löytävät muinaisen avaruusaluksen, jossa he tapaavat Alpha 5:n sekä Zordonin tietoisuuden. Nämä kertovat Power Rangereiden historiasta ja kuinka 11 päivän sisällä Rita löytää zeokristallin. Toisten paetessa paikalta peloissaan, Zordon pyytää Jasonia suostuttelemaan muut auttamaan. Seuraavina päivinä he palaavat alukselle ja harjoittelemalla simulaatiotaisteluissa. He eivät kuitenkaan opi muuntautumaan Rangereiksi. Lopulta Alpha näyttää heille zordit, eläintenmuotoiset koneet, jotka toimivat Rangereiden jatkeina. Zackin kokeiltua omaansa, he alkavat riidellä keskenään, mutta sitten Billy onnistuu hetkellisesti muuntauttamaan Rangerit. Billy ei kuitenkaan kykene samaan uudestaan, joten Zordon hylkää ryhmän. Jason riitaantuu Zordonin kanssa, joka paljastaa toivovansa uusien Rangereiden muuntautumisen voivan elvyttää hänen kehonsa.
Yöllä Rita hyökkää Trinin kimppuun ja vaatii tätä kutsumaan toiset Rangerit. Viisikko kohtaa Ritan taistelussa, mutta he häviävät ja Rita tappaa Billyn saatuaan zeokristallin sijainnin selville. He vievät Billyn ruumiin avaruusalukselle, missä jakamalla elämänsä toistensa kanssa he oppivat muuntautumaan Rangereiksi. Lisäksi Zordon uhraa kykynsä saada ruumiinsa takaisin Billyn elvyttämiseksi. Rangerit lähtevät kohtaamaan Ritan, Goldarin sekä näiden armeijan. He tuhoavat Ritan armeijan, mutta Goldar pudottaa Rangerit zordeineen tuliseen kuoppaan. Mutta zordit yhdistyvät megazordiksi, Ritan itse yhdistyessä Goldarin kanssa. Megazordin avulla Rangerit kuitenkin tuhoavat Goldarin ja vaativat Ritaa luopumaan Vihreän Rangerin voimakolikosta. Kun Rita kieltäytyy antautumasta, Power Rangerit lähettävät hänet avaruuteen. Power Rangereita ylistetään sankareina ja he palaavat normaaliin elämäänsä.
Lopputekstien välissä näytetyssä kohtaukssa opettaja kuuluttaa luokassa Tommy Oliverin nimeä. Mutta pulpetilla ja tuolilla ei ole kuin vihreä takki.
Rooleissa

| 0 | 1 | 2 |
| --- | --- | --- |
|  Dacre Montgomery  | … |  Jason Scott / Punainen Ranger   |
|  Naomi Scott  | … |  Kimberly Hart / Pinkki Ranger   |
|  RJ Cyler  | … |  Billy Cranston / Sininen Ranger   |
|  Becky G  | … |  Trini / Keltainen Ranger   |
|  Ludi Lin  | … |  Zack Taylor / Musta Ranger   |
|  Bill Hader  | … |  Alpha 5 (ääni)   |
|  Bryan Cranston  | … |  Zordon   |
|  Elizabeth Banks  | … |  Rita Repulsa   |
|  David Denman  | … |  Sam Scott   |
|  Sarah Grey  | … |  Amanda Clark   |
|  Anjali Jay  | … |  Maddy Hart   |
|  Patrick Sabongui  | … |  Trinin isä   |
|  Erica Cerra  | … |  Trinin äiti   |
|  Fiona Fu  | … |  Zackin äiti   |
|  Emily Maddison  | … |  Rebecca   |
|  Kayden Magnuson  | … |  Pearl Scott   |
|  Jaime Callica  | … |  konstaapeli Bebe   |
|  Matt Shively  | … |  Damo   |
|  Garry Chalk  | … |  ylikomisario Bowen   |
|  Fred Tatasciore  | … |  Goldar (ääni)   |
Aiheesta muualla

Power Rangers Internet Movie Databasessa (englanniksi)
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Profítis Ilías (Länsi-Makedonia)

| --- | --- |
Sijainti:  Kastoriá, Länsi-Makedonia, Kreikka
Korkeus merenpinnasta:  1 361 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Profítis Ilías (kreik. Προφήτης Ηλίας) on vuori Makedoniassa Pohjois-Kreikassa. Sen korkeus on 1 361 metriä.
Vuori sijaitsee Kastorián alueyksikössä Länsi-Makedonian alueella, noin 27 kilometriä kaakkoon Kastorián kaupungista. Se on nimetty profeetta Elian mukaan. Vuoren korkeimman huipun nimi on Vogiátsiko (Βογιάτσικο).
Oliivihuppuorneero

| Oliivihuppuorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Metsäorneerot Cranioleuca
Laji::  subcristata
Kaksiosainen nimi
 Cranioleuca subcristata  (Sclater, 1874) 
Katso myös
   Oliivihuppuorneero Wikispeciesissä   Oliivihuppuorneero Commonsissa 
Infobox OKNimi-testi OKIUCN-testi OK: 
Oliivihuppuorneero (Cranioleuca subcristata) on orneeroiden heimoon kuuluva varpuslintu.
Levinneisyys

Oliivihuppuorneeroa tavataan Kolumbiassa ja Venezuelassa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.
Profília

| Profília Προφίλια |
| --- | --- |
 Profília
 Koordinaatit: 36°5′58″N, 27°50′49″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901091001
Väkiluku (2011):  304
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Profília (kreik. Προφίλια) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 304 (vuonna 2011).
Profílian kylä sijaitsee Gérakas-vuoren rinteessä Ródoksen eteläisissä keskiosissa noin 77 kilometriä lounaaseen Ródoksen kaupungista. Kylän pääelinkeino on maanviljely. Profílian pääkirkko on omistettu Neitsyt Marian syntymälle (Génnisi tis Theotókou). Siellä on myös arkkienkeli Mikaelille ja Pyhälle Georgiokselle omistettu kappeli.
Profília muodostaa oman kyläyhdyskuntansa (Τοπική Κοινότητα Προφίλιας, Topikí Koinótita Profílias). Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Novara

| Novara |
| --- | --- |
 Näkymä Novaraan
 lippu:  vaakuna
 Novara
 Koordinaatit: 45°27′N, 08°37′E 
Valtio:   Italia
Alue:  Piemonte
Maakunta:  Novara
Hallinto:  
 – Pormestari:  Alessandro Canelli
Pinta-ala:  
 – Kokonaispinta-ala:  103,02 km²
Korkeus:  +162 m
Väkiluku (2015):  104 380
 – Väestötiheys:  1 013,2 as./km²
Aikavyöhyke:  UTC+1
 – Kesäaika:  UTC+2
Postinumero:  28100
Suuntanumero(t):  0321
Rekisterikilpi:  NO
 
 www.comune.novara.it 
Infobox OKVirheellinen NIMI-arvo: 
Novara on kaupunki Italian Piemonten alueella Novaran maakunnassa Milanon länsipuolella. Se on Novaran maakunnan pääkaupunki. Novarassa on arviolta 104 380 asukasta (vuonna 2015) ja kaupungin pinta-ala on 103,02 neliökilometriä.
Novarassa on käyty merkittäviä taisteluita vuosina 1513 ja 1849. Kaupunkilaisia työllistävät kemian- ja metalliteollisuus sekä leikkikalutehdas.